CELEX: 62016TB0863
Language: el
Date: 2017-05-29 00:00:00
Title: Υπόθεση T-863/16: Διάταξη του Γενικού Δικαστηρίου της 29ης Μαΐου 2017 — Le Pen κατά Κοινοβουλίου (Προσφυγή ακυρώσεως — Νομοθεσία για τα έξοδα και τις αποζημιώσεις των βουλευτών του Ευρωπαϊκού Κοινοβουλίου — Αποζημίωση βουλευτικής επικουρίας — Ανάκτηση των αχρεωστήτως καταβληθέντων ποσών — Προδήλως μερικώς απαράδεκτο — Μερική κατάργηση της δίκης)

14.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/23
            
         Διάταξη του Γενικού Δικαστηρίου της 29ης Μαΐου 2017 — Le Pen κατά Κοινοβουλίου
   (Υπόθεση T-863/16) (1)
   
   ((Προσφυγή ακυρώσεως - Νομοθεσία για τα έξοδα και τις αποζημιώσεις των βουλευτών του Ευρωπαϊκού Κοινοβουλίου - Αποζημίωση βουλευτικής επικουρίας - Ανάκτηση των αχρεωστήτως καταβληθέντων ποσών - Προδήλως μερικώς απαράδεκτο - Μερική κατάργηση της δίκης))
   (2017/C 269/34)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Jean-Marie Le Pen (Saint-Cloud, Γαλλία) (εκπρόσωποι: M. Ceccaldi και J.-P. Le Moigne, δικηγόροι)
   
      Καθού: Ευρωπαϊκό Κοινοβούλιο (εκπρόσωποι: S. Seyr και G. Corstens)
   
      Αντικείμενο
   
   Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως του Γενικού Γραμματέα του Κοινοβουλίου της 29ης Ιανουαρίου 2016 με την οποία υποχρεώνεται ο προσφεύγων να αποδώσει το ποσό των 320 026,23 ευρώ που είχε αχρεωστήτως καταβληθεί λόγω βουλευτικής επικουρίας, του σχετικού χρεωστικού σημειώματος της 4ης Φεβρουαρίου 2016 και της αποφάσεως των κοσμητόρων της 4ης Οκτωβρίου 2016 με την οποία απορρίπτεται η διοικητική ένσταση του προσφεύγοντος κατά της αποφάσεως της 29ης Ιανουαρίου 2016.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή ως προδήλως απαράδεκτη σε ό,τι αφορά το αίτημα ακυρώσεως της αποφάσεως του Γενικού Γραμματέα του Ευρωπαϊκού Κοινοβουλίου της 29ης Ιανουαρίου 2016 με την οποία υποχρεώνεται ο Jean-Marie Le Pen να αποδώσει το ποσό των 320 026,23 ευρώ που είχε αχρεωστήτως καταβληθεί λόγω βουλευτικής επικουρίας και του σχετικού χρεωστικού σημειώματος της 4ης Φεβρουαρίου 2016, καθώς και σε ό,τι αφορά το αίτημα να υποχρεωθεί το Κοινοβούλιο να καταβάλει στον προσφεύγοντα το ποσό των 50 000 ευρώ ως έξοδα δυνάμενα να αναζητηθούν.
            
         
               2)
            
            
               Καταργεί τη δίκη σε ό,τι αφορά το αίτημα ακυρώσεως της αποφάσεως των κοσμητόρων της 4ης Οκτωβρίου 2016 με την οποία απορρίπτεται η διοικητική ένσταση του προσφεύγοντος κατά της αποφάσεως της 29ης Ιανουαρίου 2016.
            
         
               3)
            
            
               Κάθε διάδικος φέρει τα δικαστικά του έξοδα.
            
         
      (1)  EE C 38 της 6.2.2017.